CELEX: 62009TJ0057
Language: hu
Date: 2011-10-20 00:00:00
Title: A Törvényszék (hetedik tanács) ítélete: 2011. október 20.#Alfastar Benelux kontra Az Európai Unió Tanácsa.#Szolgáltatásnyújtásra irányuló közbeszerzési szerződések - Közbeszerzési eljárás - A Tanács Főtitkárságának személyi számítógépeivel, nyomtatóival és perifériás eszközeivel kapcsolatos műszaki karbantartásra irányuló, valamint help-desk és helyi segítségnyújtási szolgáltatások nyújtása - Valamely ajánlattevő ajánlatának elutasítása - Indokolási kötelezettség.#T-57/09. sz. ügy.

A Törvényszék (hetedik tanács) 2011. október 20‑i ítélete – Alfastar Benelux kontra Tanács
      (T‑57/09. sz. ügy)
      „Szolgáltatásnyújtásra irányuló közbeszerzési szerződések – Közbeszerzési eljárás – A Tanács Főtitkárságának személyi számítógépeivel, nyomtatóival és perifériás eszközeivel kapcsolatos műszaki karbantartásra
         irányuló, valamint help desk és helyi segítségnyújtási szolgáltatások nyújtása – Valamely ajánlattevő ajánlatának elutasítása – Indokolási kötelezettség”
      
      1.                     Intézmények jogi aktusai – Indokolás – Kötelezettség – Terjedelem – Szolgáltatásnyújtásra irányuló közbeszerzési szerződés
            odaítélésére irányuló eljárás keretében hozott, az ajánlatot elutasító határozat – A felperesnek a kereset benyújtásának időpontjában
            rendelkezésére álló információk alapján történő értékelés – A kiválasztott ajánlat viszonylagos előnyei közlésének hiánya
            – Az indokolás elégtelensége (EK 253. cikk; 1605/2002 tanácsi rendelet, 100. cikk, (2) bekezdés; 2342/2002 bizottsági rendelet,
            149. cikk, (3) bekezdés) (vö. 24–29., 36–43. pont)
      2.                     Szerződésen kívüli felelősség – Feltételek – Jogellenesség – Kár – Okozati összefüggés – Szolgáltatásnyújtásra irányuló közbeszerzési
            szerződés odaítélése keretében valamely ajánlatot elutasító tanácsi határozatnak az indokolás hiánya miatt való megsemmisítése
            – A jogellenesség és az okozati összefüggés tényleges jellegének a megsemmisített helyébe lépő határozat ellen felhozandó
            jogalapok vizsgálatától függő megállapíthatósága – A kártérítési kérelem időelőtti jellege (EK 288. cikk, második bekezdés)
            (vö. 45–53. pont)
      Tárgy
      
         
               Egyfelől a Tanács 2008. december 1‑jei, a felperesnek az UCA‑218‑07 sz., műszaki karbantartásra és a Tanács Főtitkárságának
                  személyi számítógépeivel, nyomtatóival és perifériás eszközeivel kapcsolatos help desk és helyi segítségnyújtási szolgáltatások
                  nyújtására irányuló közbeszerzési eljárásban (HL 2008/S 91‑122796) benyújtott ajánlatát elutasító, valamint a szerződést a
                  nyertes ajánlattevőnek odaítélő határozatának megsemmisítése, másfelől kártérítési kérelem.
               
            Rendelkező rész
      
         
                  1)
               
               
                  
               
               
                  	A Törvényszék megsemmisíti a Tanács 2008. december 1‑jei, az Alfastar Benelux és a Siemens IT Solutions and Services SA által
                     létrehozott vállalkozáscsoportnak az UCA/218/07 sz., a Tanács Főtitkárságának személyi számítógépeivel, nyomtatóival és perifériás
                     eszközeivel kapcsolatos műszaki karbantartásra irányuló, továbbá help desk és helyi segítségnyújtási szolgáltatások nyújtására
                     irányuló közbeszerzési eljárásban benyújtott ajánlatát elutasító, valamint a szerződést egy másik ajánlattevőnek odaítélő
                     határozatát.
                  
               
            
         
                  2)
               
               
                  
               
               
                  	A Törvényszék a kártérítési kérelmet elutasítja.
               
            
         
                  3)
               
               
                  
               
               
                  	A Törvényszék az Európai Unió Tanácsát kötelezi a költségek viselésére.